<p>माटी हो जाए लहूलुहान।<br />
तभो नई जागे छत्तीसगढ़िया स्वाभिमान।।<br />
25 मई बालोद बंद के दौरान छत्तीसगढ़िया क्रांति सेना के प्रदेश अध्यक्ष श्री अमित बघेल जी द्वारा छत्तीसगढ़ी भाषा में जैन मुनियों के संदर्भ में कुछ शब्द प्रयुक्त किए गए जिसे अभद्र टिप्पणी कह कर जैन समाज ने एक आंदोलन का स्वरूप दे दिया। जिसके समर्थन में विभिन्न संगठन, राजनीतिक पार्टियां, स्वयं छत्तीसगढ़ के माननीय मुख्यमंत्री मुख्यमंत्री भूपेश बघेल जी आए और अमित बघेल जी को बघेल के नाम पर कलंक भी कह दिया गया। विभिन्न संगठनों ने श्री अमित बघेल जी द्वारा दिए गए बयान की कड़ी निंदा की और उनके गिरफ्तारी की मांग भी कर डाली। शासन प्रशासन ने त्वरित कार्यवाही करते हुए &quot;हसदेव अरण्य बचाओ&quot; आंदोलन की अगुवाई कर रहे अमित बघेल जी को आंदोलन स्थल से ही&nbsp; 30 मई 2022 को रात्रिकालीन बेला में गिरफ्तार किया। उनकी गिरफ्तारी से जैन समाज साथ ही साथ वे समस्त संगठन जो स्वयं को हिंदूवादी संगठन से संबोधित करते हैं वे अति प्रसन्न हुए। प्रसन्न होना भी चाहिए क्योंकि उनकी मांग तुरंत पूरी हो गई। पर इसमें विचार करने योग्य बातें उभर कर आती है। सर्वप्रथम 1 मई 2022 को तुएगोंदी में आदिवासी समाज द्वारा जीव सेवा दी गई, वे शांतिपूर्वक ढंग से अपनी परंपरा का निर्वहन कर रहे थे।इसी दरमियान तथाकथित सनातन धर्म हिंदू धर्म मानने वाले लोग शांत आदिवासियों के ऊपर लाठी-डंडे,&nbsp; पत्थर और तलवारों से वार कर देते हैं। इस घटना के बाद कोई भी हिंदूवादी व राजनीतिक संगठन जो आदिवासियों को हिन्दू कहते हैं उनके पक्ष में नहीं आते। जो पथराव किए थे उनमें से 4 लोगों की गिरफ्तारी होती है 6 लोग फरार हो जाते हैं अपनी ही भूमि में अपने ही परंपराओं को मानने की इतनी बड़ी सजा मिल गई की आदिवासियों को अपना खून बहाना पड़ जाता है इसी बात के विरोध में 25 मई को बालोद जिला महा बंद का ऐलान सर्व आदिवासी समाज, सर्व छत्तीसगढ़िया समाज और छत्तीसगढ़िया क्रांति सेना द्वारा किया जाता है। बालोद जिले के समस्त विकासखंड में बंद शांतिपूर्वक रहा किंतु गुंडरदेही में सुनियोजित ढंग से इस महा बंद का विरोध करते हुए छत्तीसगढ़िया क्रांति सेना एवं सर्व आदिवासी समाज के लोगों पर अपराधिक तत्वों द्वारा हमला कर दिया जाता है जिसमें हमलावर बच जाते हैं और घायल पक्ष के लोग गिरफ्तार कर लिए जाते हैं। महाबंद की सभा बालोद सरदार पटेल स्टेडियम में लगती है जिसमें इस संदर्भ में कि बाहर से आए हुए लोग अपनी संस्कृति अपनी परंपराओं को स्थानी छत्तीसगढ़िया लोगों के ऊपर थोप रहे हैं और उन्हें बाहर की संस्कृति को मानने के लिए विवश किया जा रहा है इसके विरोध में छत्तीसगढ़िया क्रांति सेना के अध्यक्ष श्री अमित बघेल जी अपनी बात रखते हुए कहते हैं कि विभिन्न राज्य के निवासी, विभिन्न संप्रदाय अपनी-अपनी परंपराओं से बंधे हुए हैं। किसी भी समुदाय को दूसरे समुदाय की परंपरा प्रथा के दमन का अधिकार नहीं है जिस प्रकार से जैन मुनि निर्वस्त्र होकर घूमते हैं यह उनकी परंपरा है जिसे वे छोड़ नहीं सकते उसी प्रकार से आदिवासी समाज जीव सेवा अर्थात बलि प्रथा को छोड़ नहीं सकते। यदि आप बलि प्रथा बंद कराना चाहते हैं तो जैन समाज के मुनि वस्त्र पहने, बंगाली समाज माता काली की पूजा में बलि देना बंद करे, सिख समाज कृपाण रखना बंद करे और यही बात एक समाज विशेष को बुरी लग गई, और पूरे जोर-शोर से पूरे राज्य में अमित बघेल जी के विरुद्ध कार्यवाही की मांग उठी। एक छत्तीसगढ़िया ने अपनी परंपराओं को बचाने के लिए आवाज उठाई और इसके विरोध में खड़े हुए लोगों के साथ छत्तीसगढ़िया समाज के लोग भी खड़े हो गए। आदिवासी समाज के ऊपर पथराव हुआ तो छत्तीसगढ़ के पक्ष और विपक्ष में विराजमान कांग्रेस और भारतीय जनता पार्टी मौन रही लेकिन जैसे ही बात जैन समाज पर आई सारी पार्टियों की भावनाएं आहत हो गई। इससे पूर्व विभिन्न राजनीतिक व्यक्तियों द्वारा छत्तीसगढ़ के महान सेनानियों, महान व्यक्तित्व, यहां तक कि छत्तीसगढ़ महतारी की प्रतिमा का भी अपमान किया गया। छत्तीसगढ़ के पुलिस जवानों का अपमान किया गया। छत्तीसगढ़ के चिन्हारी के रूप में स्थापित विभिन्न स्थलों के नाम बदले गए। भारत का फेफड़ा अर्थात हसदेव अरण्य की कटाई शुरू हुई तब कोई भी पार्टी कोई भी संगठन अपनी आवाज मुखर नहीं कर पाया। पर एक समाज विशेष की बात आने पर यह सारे संगठन खड़े क्यों हो गए? हमें ऐसा लगता है कि जो मानसिक गुलामी छत्तीसगढ़िया समाज में वर्षों से चली आ रही है उसका निदान नहीं हो पाया है। आज भी छत्तीसगढ़िया लोग अपने लोगों के पैर खींचते हैं, उसे किसी उच्च स्थान पर काबिज होते हुए नहीं देख सकते। छत्तीसगढ़िया लोगों को छत्तीसगढ़िया लोगों की तरक्की से परेशानी होती है। एक छत्तीसगढ़िया, छत्तीसगढ़िया के हित की बात करें तो उन्हें उसमें स्वार्थ नजर आता है। इसके ठीक विपरीत व्यापारी लोग मीठी-मीठी बातें करके उनको लूटते हैं, उनकी जमीनों पर कब्जा करते हैं, उनके स्वाभिमान को ठेस पहुंचाते हैं, उनकी संस्कृति को समाप्त करते हैं तब यह छत्तीसगढ़िया समाज चुपचाप मौन सहमति दे देता है। यदि यही स्थिति आगे भी रही तो एक दिन छत्तीसगढ़िया संस्कृति, छत्तीसगढ़िया परंपरा, छत्तीसगढ़ के माटी की महक,&nbsp; छत्तीसगढ़ महतारी का अस्तित्व समाप्त हो जाएगा। यदि कोई संगठन निस्वार्थ भाव से छत्तीसगढ़ महतारी की सेवा, छत्तीसगढ़िया बोली भाषा, छत्तीसगढ़ की संस्कृति और परंपरा को संरक्षित करने के लिए आगे आया है तो उसे साथ देना चाहिए। अगर हमने यह मौका खो दिया तो भविष्य में कोई भी शोषित छत्तीसगढ़िया समाज की आवाज उठाने की हिम्मत नहीं करेगा। लोग कहते हैं की अधिकार या स्वतंत्रता अहिंसा से प्राप्त की जा सकती है,&nbsp; किंतु मैं कहना चाहूंगा की अहिंसा से सिर्फ भीख मिलती है अधिकार नहीं।&nbsp; अधिकार हमेशा छीना जाता है। अपनी ही जमीन पर हम अपना अधिकार खो चुके हैं। इसलिए एक ऐसा संगठन जो छत्तीसगढ़ियों की आवाज बनने जा रहा है। ऐसा संगठन जो किसी की चाटुकारिता से परे है, जो बेबाक अपनी बात रखता है, जो किसी व्यक्ति या पार्टी विशेष का समर्थन नहीं करता, जो छत्तीसगढ़ की अस्मिता के लिए सहर्ष प्राण न्योछावर करने की ताकत रखता है, उस क्रांतिकारी संगठन का नाम है &quot;छत्तीसगढ़िया क्रांति सेना&quot;।&nbsp; आइये ऐसे संगठन का हम साथ दें। छत्तीसगढ़िया क्रांति सेना का प्रभाव पूरे छत्तीसगढ़ में कितना है? साथ ही शासन-प्रशासन, विभिन्न राजनीतिक पार्टियों में उनका भय किस कदर है, इसी बात से अंदाजा लगाया जा सकता है की क्रांति सेना के प्रदेश अध्यक्ष श्री अमित बघेल के लिए छत्तीसगढ़ के इतिहास में पहली बार सुबह 6:00 बजे कोर्ट खुल गया और किसी उग्र आंदोलन की आशंका को देखते हुए कोर्ट की कार्यवाही पूर्ण करते हुए उन्हें जेल भेज दिया गया। ये प्रभाव है संगठन की एकता और उग्रता का। बड़े ही दुख के साथ में यह कहना पड़ रहा है कि राज्यसभा की 2 सीटों पर सत्ताधारी कांग्रेस पार्टी को एक भी छत्तीसगढ़िया नेता नजर नहीं आया और यूपी बिहार के नेता को यहां की राज्यसभा सीटें दान में दे दी गई। यह एक शर्मनाक घटना के साथ साथ छत्तीसगढ़ वासियो&nbsp; के सीधेपन पर कुठाराघात है। छत्तीसगढ़ के सर्वांगीण विकास के लिए, छत्तीसगढ़िया समाज के स्वाभिमान के लिए, जल जंगल जमीन की रक्षा के लिये छत्तीसगढ़ की सत्ता शुद्ध छत्तीसगढ़िया के हाथ में होनी चाहिए। राजनीतिक पार्टियां खासकर राष्ट्रीय पार्टियां जो यहां की जनता व पार्टी के कार्यकर्ताओं का दोहन करती है और बदले में कुछ भी नहीं देती इससे अच्छा है कि छत्तीसगढ़ की जनता तीसरे विकल्प की तलाश करें।<br />
&nbsp; &nbsp; &nbsp; &nbsp; &nbsp; धन्यवाद</p>

<p>&nbsp; &nbsp; &nbsp; &nbsp; &nbsp; &nbsp;माटीपुत्र &quot;छतीसगढिया&quot;</p>
