छत्तीसगढ़िया क्रान्ति सेना के "क्रान्ति सेनानी सम्मेलन" सम्पन्न

रायपुर जिला के सिलतरा इंडस्ट्रियल एरिया म सिलतरा गांव म छत्तीसगढ़िया क्रान्ति सेना के सेनानी सम्मेलन होइस जेमा पूरा प्रदेश भर के सेनानी पदाधिकारी मन जुरियाइस सबले पहिली छत्तीसगढ़ महतारी के वंदना पूजा आरती के बाद संगठन के विषय म चरचा परिचरचा चालू होइस सबले सब जिला के पदाधिकारी मन से एक एक करके जिला म संगठन के संबंध म चरचा होइस पहिली सत्र के बाद मंझनिया पतरीभात के सुग्घर ढंग ले आयोजन गे रिहिस अउ दूसर सत्र म बाकी बचे जिला के पदाधिकारी मन से उंखर जिला के बारे मे संगठन विचार, व्यवहार अउ विस्तार खातिर चरचा होइस  सांझा चाहा पानी के बाद जम्मो जिला के सेनानी पदाधिकारी मन लहुट गिन।