कोलर के पारले-जी बिस्किट्स कंपनी प्रबंधक के खिलाफ 2 दिसंबर को क्रान्ति सेना का जबर गोहार आंदोलन
कंपनी मालिक शिव स्नेक्स और आकृति स्नेक्स के विरोध में क्रान्ति सेना के साथ मिलकर स्थानिय मजदूर करेंगी प्रर्दशन
रायपुर : अभनपुर ब्लाक जिला रायपुर के ग्राम कोलर में स्थित पारले-जी बिस्किट्स कंपनी (मालिक शिव स्नेक्स और आकृति स्नेक्स) में स्थानीय मजदूरों के साथ शोषण एवं दुर्व्यवहार कोई पुरानी बात नहीं। आए दिन स्थानीय मजदूरों को बिना किसी कारण के काम से निकाल देनें एवं उसके स्थान पर दूसरे राज्य से मजदूरों को लाकर काम देनें की शिकायत आती रही है। विगत दो वर्षों से स्थानीय मजदूरों एवं प्रबंधको के बीच समन्वय साधने की छत्तीसगढ़िया क्रान्ति सेना की पहल को प्रबंधकों द्वारा नजर अंदाज कर बाहरी मजदूरों को अधिक से अधिक संख्या में लाकर काम कराना शुरू कर दिया गया।
शोषित स्थानीय मजदूर ने छत्तीसगढ़िया क्रान्ति सेना से मिलकर प्रबंधन के इस नीति के खिलाफ मोर्चा खोल दिया है, प्रदेश मीडिया प्रभारी देवहीरा लहरी ने बताया बिते 22 नवंबर को ग्राम कोलर के शीतला तरिया में बैठक लिया गया जिसमें आंदोलन की रणनीति बनाई गई। रायपुर जिला शहर संयोजक धनुक साहु ने कहा बुधवार 2 दिसंबर सुबह 10 बजे से कोलर के मुख्य चौराहा में प्रबंधक के खिलाफ जबर आंदोलन व आमसभा होगी। तैयारी का जायजा लेने रायपुर शहर टीम आज ग्राम कोलर में मोटरसाइकिल रैली निकाली गई, प्रदेश उपाध्यक्ष डॉ अजय यादव ने आसपास गांव के लोगों को व जनप्रतिनिधियों को आंदोलन में शामिल होने आह्वान किया है।